- Formula 1™ se vede în AntenaPLAY! Nu rata Marele Premiu al Arabiei Saudite sâmbătă, de la ora 19:00!
Pilotul de Formula 1™ Carlos Sainz a fost zărit în iunie 2023 alături de Rebecca Donaldson, imediat după ce Isa Hernáez a confirmat zvonurile despărțirii de Carlos.
Pilotul Ferrari și Isa au avut o relație discretă timp de 7 ani. Cei doi au devenit un cuplu în 2016, iar povestea lor de dragoste a fost ținută pe cât posibil departe de ochii presei. Jurnalista spaniolă a fost cea care a anunțat despărțirea în vara anului trecut.
La doar câteva săptămâni, Carlos a apărut în presa mondenă alături de Rebecca, cei doi părând foarte apropiați într-o escapadă romantică în Italia.
Cine este Rebecca Donaldson, iubita pilotului de Formula 1™ Carlos Sainz. Modelul a avut relații apropiate cu familia Kardashian
După confirmarea zvonurilor, Rebecca a fost văzută deseori în padocul Formula 1™, susținându-l pe Carlos în timpul curselor.
Cu toate acestea, tânăra are o carieră de invidiat. Rebecca este originară din Scoția și este model. Și-a început cariera la vârsta de 17 ani, când a fost înscrisă chiar de mama sa la un concurs de frumusețe: "M-a înscris mama și am fost chiar surprinsă."
Aceast amărturisește că a fost nevoită să meargă să repete mersul pe podium și dansul, înainte de a apărea în fața juriului.
Iubita pilotului Ferrari a apărut pe coperta revistelor Vogue Ucraina și Marie Claire Mexic, dar și în alte reviste de prestigiu dedicate femeilor.
Conform People, în timpul pandemiei Covid-19, Rebecca și-a lansat propria companie de articole vestimentare, Muse Activewear.
"Am petrecut multe zile și ore în timpul izolării simțindu-mă puțin fără scop. Așa că am decis să-mi urmez visul de a da startul unui brand de îmbrăcăminte", a spus ea într-un interviu din 2021 cu Vestd.
Modelul mărturisește că i se potrivește viața de antreprenor, aceasta nelucrând niciodată într-o corporație.
Acest program îi dă libertatea de a fi prezentă alături de Carlos la cursele Formula 1™. După ce au fost zăriți în Milano, în vara anului 2023, Rebecca a apărut la brațul lui Carlos în octombrie 2023, în timpul Marele Premiu al Mexicului.
Apariția celor doi nu i-au luat totuși prin surprindere pe fanii Formula 1™, aceștia știind deja că formează un cuplu. După materialele din presă, în timpul unui interviu, Carlos a dat un răspuns care a șters orice urmă de îndoială.
Fiind întrebat în timpul Marele Premiu al Las Vegasului cu cine s-ar căsători în Las Vegas, pilotul Ferrari a răspuns: "Cu actuala mea prietenă."
Înainte de a forma un cuplu cu pilotul spaniol, Rebecca a avut o relație cu Scott Disick, tatăl primilor trei copii ai lui Kourtney Kardashian (Barker). Cei doi au apărut împreună la premiera The Kardashians în aprilie 2022. Însă relația lor nu a fost una de durată.